《秋夜听雨旅思无聊戏作喜雨愁霖两章觉悲喜由人非关雨也因之有悟 其一》
明代·邓云霄

剪烛虚堂玉漏清，西风吹雨过高城。土龙昔日愁枯立，垤鹳今宵喜共鸣。

麦垄渐沾功德水，檐花翻作管弦声。征输近苦青苗急，好倩云雷洗甲兵。

作者简介：明广东东莞人，字玄度。万历二十六年进士。授长洲知县，官至广西参政。有《冷邸小言》、《漱玉斋集》、《百花洲集》等。